Държавен вестник, бр. 17, 2013 г., стр. 17

БРОЙ  17	
Д Ъ Р Ж А В Е Н  В Е С Т Н И К 	
СТР.  17  
16. съответства на най-висок ISO стандарт 
за качество и устойчивост на използваните 
апаратни и програмни средства;
17. осигурява максимална надеждност срещу 
външни смущения и неразрешен достъп, вклю­
чително срещу хакерски атаки;
18. в случай на прекъсване на изборния 
процес поради възникване на непреодолими 
външни обстоятелства, съхранява данните от 
гласуването и позволява продължаването му 
след отстраняване на тези обстоятелства;
19. позволява обобщаване на резултатите и 
изпращането им в електронен вид на Централната 
избирателна комисия веднага след приключване 
на гласуването;
20. осигурява цялост и секретност на прехвър­
ляната информация чрез криптиране на данните 
и защита на комуникационните връзки;
21. поддържа електронен дневник на избор­
ния процес с отбелязване на всички възникнали 
особености и отклонения от предвидения режим;
22. гарантира лесна поддръжка на апаратните 
средства и бързо отстраняване на възникнали 
технически неизправности;
23. позволява наблюдение на изборния процес 
от страна на независими упълномощени органи;
24. позволява одит и проверка от страна на 
упълномощени органи.
(15) При гласуването по интернет избирателят 
прави своя избор чрез електронна бюлетина, 
реализирана върху визуален, аудио или тактилен 
терминал. Бюлетината предоставя възможност 
да не се избере политически субект, участващ 
в изборите.
(16) Не по-късно от 7 дни от датата на нас­
рочване на изборите органът по ал. 13 открива 
електронен интерактивен сайт за регистрация и 
гласуване на избирателите, заявили желание да 
гласуват по интернет, както и за предоставяне 
на информация във връзка с това гласуване. 
Сайтът съдържа информация за необходимите 
действия при интернет гласуването, като изрич­
но се посочва, че е забранено използването на 
прокси-сървъри. Сайтът предлага еднаква по 
форма и балансирана информация за участва­
щите в изборите политически субекти. Сайтът 
позволява гласуване по интернет в период с 
продължителност 72 часа, който изтича в 21.00 
часа в деня, предхождащ изборния ден на те­
риторията на страната. В период 30 дни след 
приключване на гласуването в страната сайтът 
предлага информация за резултатите от изборите.
(17) Избирателят по ал. 2, който желае да 
гласува по интернет, заявява това чрез сайта по 
ал. 16 не по-късно от 25 дни преди изборния ден, 
като посочва име, единен граждански номер, 
пощенски адрес, електронен адрес и телефонен 
номер, както и други начини за комуникация.
(18) Избирателят посочва желания от него 
начин за получаване на паролата за гласуване: 
1. чрез препоръчано писмо на посочен от 
него пощенски адрес;
2. лично чрез общинската администрация 
по постоянния му адрес или адреса му на пре­
биваване.
(19) Избирателите декларират, че:
1. ще гласуват само в условията на ал. 1;
2. няма да използват прокси-сървъри;
3. няма да гласуват в избирателни секции, 
освен в случаите по ал. 25 и 29. 
(20) Информацията по ал. 17 се обработва и 
съхранява при спазване изискванията на Закона 
за защита на личните данни. 
(21) Не по-късно от 12 дни преди изборния 
ден Централната избирателна комисия изпраща 
на Главна дирекция „Гражданска регистрация и 
административно обслужване“ в Министерството 
на регионалното развитие и благоустройството 
данните за избирателите по ал. 17. В избира­
телните списъци в полето за подпис на тези 
избиратели служебно се отпечатва текстът „гла­
суване по интернет“, или съкратено „ГИ“. Тези 
избиратели не могат да гласуват в избирателни 
секции, освен в случаите по ал. 25 и 29.
(22) В срока по ал. 21 Централната избира­
телна комисия изпраща на Министерството на 
външните работи списък с имената на избира­
телите по ал. 17. Тези избиратели не могат да 
гласуват в избирателни секции в чужбина, освен 
в случаите по ал. 25 и 29.
(23) След получаване на заявлението по ал. 17 
органът по ал. 13 проверява дали заявителят 
отговаря на условията по ал. 2, изречение тре­
то съгласно подадената му от Главна дирекция 
„Гражданска регистрация и административно 
обслужване“ в Министерството на регионално­
то развитие и благоустройството информация. 
Органът по ал. 13 може да поиска от заявителя 
допълнителна информация чрез посочените от 
него средства за връзка. 
(24) Когато се установи, че заявителят от­
говаря на условията по ал. 2, изречение трето, 
органът по ал. 13 издава парола за гласуване. 
Паролата е 10-знаков код, съдържащ букви, циф­
ри и специални символи. В случаите по ал. 18, 
т. 1 паролата се изпраща с препоръчано писмо 
в двоен запечатан плик на пощенския адрес, 
посочен от избирателя, не по-късно от 20 дни 
преди изборния ден. В случаите по ал. 18, т. 2 
паролата се изпраща в двоен запечатан плик 
на общинската администрация не по-късно от 
18 дни преди изборния ден. Незабавно след 
изпращане на паролата органът по ал. 13 уве­
домява за това заявителя чрез електронния му 
адрес, по телефон, по факс или по друг посочен 
от него начин.
(25) Избирателите по ал. 17 имат право да 
се откажат от гласуване по интернет. Избира­
телите заявяват отказа си чрез сайта по ал. 16, 
като удостоверят самоличността си с единния 
си граждански номер и с получената по ал. 18 
парола, не по-късно от 12 дни преди изборния 
ден. Избирателите, които са се отказали да гла­
суват по интернет, възстановяват правото си да 
гласуват в избирателната секция по постоянния